ddrg/super_eurlex huggingface dataset:
KOMMISSIONENS BESLUTNING

af 14. oktober 1999

om ændring af beslutning 97/778/EF for at ajourføre listen over grænsekontrolsteder i Tyskland, der er godkendt til veterinærkontrol

(meddelt under nummer K(1999) 3280)

(EØS-relevant tekst)

(1999/700/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EØF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 2 og 4 og artikel 33,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 6, stk. 4, og

ud fra følgende betragtninger:

(1) Kommissionens beslutning 97/778/EF(4), senest ændret ved beslutning 1999/577/EF(5), indeholder en liste over grænsekontrolsteder, der er godkendt til veterinærkontrol af levende dyr og animalske produkter fra tredjelande;

(2) på anmodning af de tyske myndigheder og efter EF-kontrol bør et grænsekontrolsted tilføjes på listen;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Listen over grænsekontrolsteder i Tyskland i bilaget til beslutning 97/778/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1999.

På Kommissionens vegne

David BYRNE

Medlem af Kommissionen

(1) EFT L 24 af 30.1.1998, s. 9.

(2) EFT L 268 af 24.9.1991, s. 56.

(3) EFT L 162 af 1.7.1996, s. 1.

(4) EFT L 315 af 19.11.1997, s. 15.

(5) EFT L 219 af 19.8.1999, s. 38.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

País: ALEMANIA/Land: TYSKLAND/Land: DEUTSCHLAND/Χώρα: ΓΕΡΜΑΝΙΑ/Country: GERMANY/Pays: ALLEMAGNE/Paese: GERMANIA/Land: DUITSLAND/País: ALEMANHA/Maa: SAKSA/Land: TYSKLAND

>TABELPOSITION>
KOMMISSIONENS BESLUTNING

af 14. oktober 1999

om listen over de kontrolprogrammer for forebyggelse af zoonoser, hvortil der kan ydes EF-tilskud i 2000

(meddelt under nummer K(1999) 3330)

(1999/702/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 32, og

ud fra følgende betragtninger:

(1) Ved udarbejdelsen af listen over kontrolprogrammer for forebyggelse af zoonoser, hvortil der kan ydes EF-tilskud i 2000, og de enkelte programmer bør der tages hensyn til hvert enkelt programs interesse for EF såvel som omfanget af disponible bevillinger;

(2) medlemsstaterne har givet Kommissionen tilstrækkelige oplysninger til, at den kan vurdere EU's interesse i at fastsætte et EF-tilskud til programmerne for 2000;

(3) Kommissionen har gennemgået hvert af de programmer, som medlemsstaterne har forelagt, såvel fra et veterinært som et finansielt synspunkt;

(4) beløbene for tilskuddet, der er vist i bilaget til denne beslutning, er vejledende;

(5) omfanget af EF's deltagelse i finansieringen fastlægges for hvert enkelt program i overensstemmelse med den budgetmæssige situation;

(6) de programmer, der er opført på listen i denne beslutning, skal godkendes individuelt senere, ændret eller suppleret med yderligere oplysninger fra medlemsstaterne, hvis det er relevant;

(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der ydes et EF-tilskud i 2000 til de programmer, der er opført i bilaget til denne beslutning.

2. For hvert af de i stk. 1 nævnte programmer er den foreslåede procentsats og beløbet for EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. oktober 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

BILAG

Liste over programmer - foreslået procentsats og beløb for EF-tilskuddet

>TABELPOSITION>
KOMMISSIONENS BESLUTNING

af 6. oktober 1999

om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl

(meddelt under nummer K(1999) 3193)

(1999/689/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne(1),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl(2), senest ændret ved Kommissionens forordning (EF) nr. 3410/93(3), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 10, stk. 3, litra b), i forordning (EF) nr. 894/97; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. oktober 1999.

På Kommissionens vegne

Franz FISCHLER

Medlem af Kommissionen

(1) EFT L 132 af 23.5.1997, s. 1.

(2) EFT L 8 af 10.1.1987, s. 1.

(3) EFT L 310 af 14.12.1993, s. 27.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

A. Datos que se retiran de la lista/Oplysninger, der skal slettes i listen/Aus der Liste herauszunehmende Angaben/Στοιχεία που διαγράφονται από τον κατάλογο/Information to be deleted from the list/Renseignements à retirer de la liste/Dati da togliere dall'elenco/Inlichtingen te schrappen uit de lijst/Informações a retirar da lista/Luettelosta poistettavat tiedot/Uppgifter som skall tas bort från förteckningen

>TABELPOSITION>

B. Datos que se añaden a la lista/Oplysninger, der skal anføres i listen/In die Liste hinzuzufügende Angaben/Στοιχεία που προστίθενται στον κατάλογο/Information to be added to the list/Renseignements à ajouter à la liste/Dati da aggiungere all'elenco/Inlichtingen toe te voegen aan de lijst/Informações a aditar à lista/Luetteloon lisättävät tiedot/Uppgifter som skall läggas till i förteckningen

>TABELPOSITION>
RÅDETS AFGØRELSE

af 4. oktober 1999

om udnævnelse af medlemmerne af Ekspertudvalget under Det Europæiske Institut til Forbedring af Leve- og Arbejdsvilkårene

(1999/C 302/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene(1), særlig artikel 10,

under henvisning til forslag fra Kommissionen, og

ud fra følgende betragtninger:

Mandatperioden for medlemmerne af Ekspertudvalget under Det Europæiske Institut til Forbedring af Leve- og Arbejdsvilkårne, som blev udnævnt ved Rådets afgørelse af 5. december 1995(2), udløb den 4. december 1998;

der bør udnævnes nye medlemmer af nævnte udvalg for en treårig perriode -

TRUFFET FØLGENDE AFGØRELSE:

Artikel 1

Nedenstående personer udnævnes til medlemmer af Ekspertudvalget under De Europæiske Institut til Forbedring af Leve- og Arbejdsvilkårene for perioden 4. oktober 1999 til 3. oktober 2002:

Marc HESELMANS

Anders ROSDAHL

Norbert ALTMANN

Christiana THEOCHARI

Carmen ORTEGA JIMÉNEZ

Françoise PIOTET

Michael LAYDE

Silvana SCIARRA

Jean-Paul DEMUTH

Wout BUITELAAR

Michaela MORITZ

António Manuel CARVALHO CASIMIRO FERREIRA

Jouko NÄTTI

Bengt FURÅKER

Jane MILLAR

Artikel 2

Denne afgørelse offentliggøres til orientering i De Europæiske Fællesskabers Tidende.

Udfærdiget i Luxembourg, den 4. oktober 1999.

På Rådets vegne

K. HÄKÄMIES

Formand

(1) EFT L 139 af 30.5.1975, s. 1.

(2) EFT C 342 af 20.12.1995, s. 1.
RÅDETS AFGØRELSE

af 20. oktober 1999

om fastsættelse af ansættelsesmyndigheden for Generalsekretariatet for Rådet

(1999/692/EF, EKSF, Euratom)

RÅDET FOR DEN EUROPÆISKE UNION HAR -

under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne, der er fastsat ved Rådets forordning (EØF, Euratom, EKSF) nr. 259/68 af 29. februar 1968(1), som senest ændret ved forordning (EF, EKSF, Euratom) nr. 1238/1999(2), særlig vedtægtens artikel 2 og ansættelsesvilkårenes artikel 6, og

ud fra følgende betragtninger:

(1) I henhold til EF-traktatens artikel 207, stk. 2, andet afsnit, EKSF-traktatens artikel 30, stk. 2, første afsnit, og Euratom-traktatens artikel 121, stk. 2, første afsnit, som ændret ved Amsterdam-traktaten der trådte i kraft den 1. maj 1999, ledes Generalsekretariatet for Rådet af en generalsekretær, der er højtstående repræsentant for den fælles udenrigs- og sikkerhedspolitik (i det efterfølgende benævnt "generalsekretæren"), bistået af en vicegeneralsekretær;

(2) der bør vedtages en ny afgørelse om fastsættelse af ansættelsesmyndigheden for Generalsekretariatet for Rådet, og afgørelse 63/2/Euratom og afgørelse 63/9/EØF bør ophæves(3) -

TRUFFET FØLGENDE AFGØRELSE:

Artikel 1

De beføjelser, som ifølge vedtægten for tjenestemænd er tillagt ansættelsesmyndigheden og ifølge ansættelsesvilkårene for øvrige ansatte den myndighed, der kan indgå ansættelseskontrakter, udøves for så vidt angår Generalsekretariatet for Rådet af:

a) Rådet, når det drejer sig om generalsekretæren og vicegeneralsekretæren

b) Rådet på forslag af generalsekretæren, ved anvendelse af artikel 1, 13, artikel 15, stk. 2, artikel 16, 22, 29, 30, 31, 32, 38, 41, 49, 50, 51, 78, 87, 88, 89 og 90 på tjenestemænd eller ansatte i kategori A, lønklasse 1; generalsekretæren kan overdrage sin forslagsbeføjelse til vicegeneralsekretæren

c) generalsekretæren i alle andre tilfælde; generalsekretæren kan overdrage sine beføjelser til vicegeneralsekretæren.

Vicegeneralsekretæren kan helt eller delvis overdrage de beføjelser, som han har fået overdraget af generalsekretæren, til generaldirektøren for administrationen for så vidt angår anvendelsen af ansættelsesvilkårene for øvrige ansatte samt anvendelsen af vedtægten på tjenestemænd i kategori B, C og D. Denne overdragelse af beføjelser kan ikke omfatte beføjelser, som han måtte have fået overdraget med hensyn til tjenestemænds udnævnelse og udtræden af tjenesten og med hensyn til ansættelse af øvrige ansatte.

Artikel 2

Afgørelse 63/9/EØF og afgørelse 63/2/Euratom ophæves.

Artikel 3

Denne afgørelse får virkning på dagen for vedtagelsen.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 20. oktober 1999.

På Rådets vegne

T. HALONEN

Formand

(1) EFT L 56 af 4.3.1968, s. 1.

(2) EFT L 150 af 17.6.1999, s. 1.

(3) Rådets afgørelser af 14. maj 1962 om fastsættelse af ansættelsesmyndigheden for Rådenes generalsekretariat (EFT 5 af 16.1.1963, s. 33 og 34).
RÅDETS AFGØRELSE

af 4. oktober 1999

om indgåelse af samarbejdsaftalen mellem Det Europæiske Fællesskab og Kongeriget Cambodja

(1999/677/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 og 181 sammenholdt med artikel 300, stk. 2, første punktum, og stk. 3, første afsnit,

under henvisning til forslag fra Kommissionen, og

under henvisning til udtalelse fra Europa-Parlamentet(1), og

ud fra følgende betragtninger:

(1) I medfør af artikel 177 i traktaten skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, en harmonisk og gradvis integration af dem i verdensøkonomien og bekæmpelse af fattigdommen i disse lande;

(2) Fællesskabet bør med henblik på virkeliggørelsen af sine mål for forbindelserne med tredjelande godkende samarbejdsaftalen mellem Det Europæiske Fællesskab og Kongeriget Cambodja -

TRUFFET FØLGENDE AFGØRELSE:

Artikel 1

Samarbejdsaftalen mellem Det Europæiske Fællesskab og Kongeriget Cambodja godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i aftalens artikel 21(2).

Artikel 3

Kommissionen, som bistås af repræsentanter for medlemsstaterne, repræsenterer Fællesskabet i det blandede udvalg, der er nedsat ved aftalens artikel 14.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 4. oktober 1999.

På Rådets vegne

K. HÄKÄMIES

Formand

(1) EFT C 219 af 30.7.1999, s. 189.

(2) Datoen for aftalens ikrafttræden offentliggøres i De Europæiske Fællesskabers Tidende på foranledning af Generalsekretariatet for Rådet.
KOMMISSIONENS BESLUTNING

af 7. oktober 1999

om anden ændring af beslutning 1999/293/EF om beskyttelsesforanstaltninger over for bluetongue i visse områder af Grækenland

(meddelt under nummer K(1999) 3106)

(Kun den græske udgave er autentisk)

(EØS-relevant tekst)

(1999/683/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Som følge af udbrud af bluetongue hos får på visse øer i det sydøstlige Grækenland traf Kommissionen beskyttelsesforanstaltninger ved beslutning 1999/293/EF(3), ændret ved beslutning 1999/623/EF(4);

(2) disse foranstaltninger blev ved beslutning 1999/623/EF udvidet til at omfatte præfekturerne Evros, Rodopi og Xanthi, da det blev påvist, at viruset var i omløb i præfekturerne Evros og Rodopi;

(3) resultaterne af en serologisk undersøgelse i anden halvdel af august 1999 viser, at bluetongue-viruset er i omløb hos får i præfekturerne Serres og Drama;

(4) af mangel på økologiske grænser kan de vektorer, der indgår ved overførsel af sygdommen, udbrede sig aktivt eller spredes med vinden over lange afstande;

(5) følsomme dyrearters bevægelser bør begrænses, så at sygdommen ikke spredes af viræmiske dyr;

(6) beslutning 1999/293/EF bør derfor ændres for deri at inkludere præfekturerne Serres, Drama og Kavala;

(7) der bør træffes sikkerhedsforanstaltninger med hensyn til følsomme dyrearters bevægelser fra præfekturer, der støder op til den inficerede zone;

(8) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 1, stk. 1 og 2, i beslutning 1999/293/EF ændres ordene "præfekturerne Dodekaneserne, Samos, Evros, Rodopi og Xanthi" til "præfekturerne Dodekaneserne, Samos, Evros, Rodopi, Xanthi, Serres, Drama og Kavala".

Artikel 2

I artikel 1 i beslutning 1999/293/EF indsættes følgende stykke: "Grækenland tillader fra præfekturerne Kilkis og Thessaloniki kun forsendelse af får af racer, der er følsomme for bluetongue, for får, der har opholdt sig i disse to præfekturer, hvis de i de sidste ti dage inden deres forsendelse har reageret negativt på en serologisk test for påvisning af antistoffer mod bluetongue."

Artikel 3

Denne beslutning er rettet til Den Hellenske Republik.

Udfærdiget i Bruxelles, den 7. oktober 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 114 af 1.5.1999, s. 55.

(4) EFT L 245 af 17.9.1999, s. 52.
KOMMISSIONENS BESLUTNING

af 7. oktober 1999

om ændring af beslutning 95/94/EF om opstilling af en liste over ornestationer i visse tredjelande, som er godkendt til udførsel af ornesæd til Fællesskabet

(meddelt under nummer K(1999) 3107)

(EØS-relevant tekst)

(1999/684/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastlæggelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf(1), ændret ved akten vedrørende Østrigs, Finlands og Sverige tiltrædelse, særlig artikel 7 og artikel 8, stk. 1, og

ud fra følgende betragtninger:

(1) I Kommissionens beslutning 93/160/EØF(2), senest ændret ved beslutning 1999/150/EF(3), er der opstillet en liste over tredjelande, hvorfra medlemsstaterne tillader indførsel af ornesæd;

(2) Canada er et af landene på denne liste;

(3) i Kommissionens beslutning 95/94/EF(4), senest ændret ved beslutning 1999/150/EF, er der opstillet en liste over ornestationer i visse tredjelande, som er godkendt til udførsel af ornesæd til Fællesskabet;

(4) Canadas veterinærmyndigheder har anmodet om at få to canadiske ornestationer opført på denne liste, og Fællesskabet har fået sikkerhed for, at de pågældende ornestationer opfylder de krav, der er fastsat i artikel 8 i direktiv 90/429/EØF; det er derfor nødvendigt at ændre listen over godkendte ornestationer;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til den ændrede beslutning 95/94/EF indsættes som fjerde del vedrørende Canada: "Fjerde del

CANADA

- Centre d'Insémination Porcine du Quebec (CIPQ) 1486 Rang St-André, St Lambert, Québec Canada

Godkendelsesnr.: 4-AI-02

- Centre d'Insémination Génétiporc 77 rang des Bois-Francs sud, Ste Christine de Portneuf, Québec Canada

Godkendelsesnr.: 4-AI-05."

Artikel 2

Denne beslutning er rettet til medlemsstaterne.

Udfærdiget i Bruxelles, den 7. oktober 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 62.

(2) EFT L 67 af 19.3.1993, s. 27.

(3) EFT L 49 af 25.2.1999, s. 40.

(4) EFT L 73 af 1.4.1995, s. 87.
KOMMISSIONENS BESLUTNING

af 7. oktober 1999

om ændring af beslutning 93/693/EØF om opstilling af en liste over tyrestationer i visse tredjelande, som er godkendt til udførsel af tyresæd til Fællesskabet

(meddelt under nummer K(1999) 3105)

(EØS-relevant tekst)

(1999/682/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/407/EØF af 14. juni 1988 om fastsættelse af veterinærpolitimæssige krav i forbindelse med handelen inden for Fællesskabet med tyresæd og indførsel heraf(1), senest ændret ved akten vedrørende Østrigs, Finlands og Sveriges tiltrædelse, særlig artikel 9, stk. 1, og

ud fra følgende betragtninger:

(1) I Kommissionens beslutning 93/693/EØF(2), senest ændret ved beslutning 1999/131/EF(3), er der opstillet en liste over tyrestationer i visse tredjelande, som er godkendt til udførsel af tyresæd til Fællesskabet;

(2) Australiens, Canadas og Den Tjekkiske Republiks veterinærmyndigheder har anmodet om, at listen over tyrestationer, der officielt er godkendt til udførsel af tyresæd til Fællesskabet, ændres;

(3) de australske, canadiske og tjekkiske myndigheder har forsikret Kommissionen om, at de krav, der er fastsat i artikel 9 i direktiv 88/407/EØF, er opfyldt;

(4) det er derfor nødvendigt at ændre listen over godkendte tyrestationer i Australien, Canada og Den Tjekkiske Republik;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Listen vedrørende Australien, Canada og Den Tjekkiske Republik i bilaget til beslutning 93/693/EØF erstattes af listen i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. oktober 1999.

På Kommissionens vegne

David BYRNE

Medlem af Kommissionen

(1) EFT L 194 af 22.7.1988, s. 10.

(2) EFT L 320 af 22.12.1993, s. 35.

(3) EFT L 43 af 17.2.1999, s. 11.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
RÅDETS AFGØRELSE

af 4. oktober 1999

om beskikkelse af fem medlemmer af Regionsudvalget

(1999/668/EF)

RÅDET FOR DEN EUROPÆISKE UNION HAR -

under henvisning til traktaten om Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at en plads som medlem af og fire pladser som suppleanter til Regionsudvalget er blevet ledige, efter at Sergio Marqués er trådt tilbage som medlem, og Carmen Álvarez-Arenas Cisneros, Isaías López Andueza, Leonardo Verdín Bouza og José María Aracama Yoldi er trådt tilbage som suppleanter, hvilket Rådet blev underrettet om henholdsvis den 19. august 1999 og den 13. september 1999,

under henvisning til indstillingerne fra den spanske regering -

TRUFFET FØLGENDE AFGØRELSE:

Eneste artikel

a) Vicente Álvarez Areces beskikkes som medlem af Regionsudvalget som efterfølger for Sergio Marqués, og

b) José Luis Raniero González Vallve, Manuel Cobo Vega, Jaime Hevia Ruiz og Francisco Iribarren Fentanes beskikkes som suppleanter til Regionsudvalget som efterfølgere for Isaías López Andueza, Carmen Álvarez-Arenas Cisneros, Leonardo Verdín Bouza og José María Aracama Yoldi

for den resterende del af disses mandatperiode, dvs. indtil den 25. januar 2002.

Udfærdiget i Luxembourg, den 4. oktober 1999.

På Rådets vegne

K. HÄKÄMIES

Formand

(1) EFT L 28 af 4.2.1998, s. 19.